Ha az ingatlanod nem megfelelő a banknak fedezetként, akkor akár más tulajdonában lévő ingatlant is elfogadhat a bank fedezetként. Az ingatlanra egyetemes jelzálogjog kerül bejegyzésre és az ingatlan tulajdonosa zálogkötelezettként fog szerepelni a hitelszerződésben. A zálogkötelezett ingatlanával felel a hitelért, ezért helyettesítő ingatlant leginkább csak a családtagok szoktak felajánlani hozzátartozójuk hitelügyletében. Ha nem tudsz semmilyen ingatlanfedezetet felajánlani, akkor szabadon felhasználható személyi kölcsönnel vagy - ha jogosult vagy rá - ugyancsak szabad felhasználású Babaváró hitel segítségével tudsz pénzhez jutni a vásárláshoz.